Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: a 243/2001. (XII. 11.) Korm. rendelethez
Paragraph Index: 879

6. A Vhr. 3. számú melléklete a következő 2.2.2. ponttal egészül ki: „2.2.2. Könyvelés szerinti elkülönítés Amennyiben azonos és egymással felcserélhető, származó és nem-származó anyagok fizikai elkülönítése jelentős költséggel vagy anyagi nehézséggel járna, a vámhatóság az érintett írásbeli kérelmére engedélyezheti az úgynevezett „könyvelés szerinti elkülönítés” módszerét az ilyen anyagkészletek nyilvántartására. A származó és nem-származó anyagoknak azonos fajtájúnak és kereskedelmi minőségűnek kell lennie, továbbá azonos technikai és fizikai jellemzőkkel kell rendelkezniük. A könyvelés szerinti elkülönítés módszerét termelő tevékenységet végző, belföldi illetékességű gyártók alkalmazhatják. A könyvelés szerinti elkülönítés módszerének alkalmazására vonatkozó engedélyt az a területi szerv adja ki, amelynek illetékességi területén az adott telephely található, ahol a gazdasági tevékenységet végzik és a nyilvántartást vezetik. Amennyiben a gyártó több telephellyel is rendelkezik, és több területi szerv illetékessége is szóba jöhet, az engedélyt annak a területi szervnek kell kiadnia, ahol a gyártó székhelye és nyilvántartása található. Ebben az esetben a telephely(ek) szerint illetékes területi vámszerve(ke)t az engedélyt kiadó területi vámszerv határozatának egy példánya megküldésével értesíti. Az engedély kiadását a vámhatóság külön jogszabályban meghatározott feltételekhez kötheti. Az ilyen engedélyt kérő gyártó a vámhatóság számára köteles megadni minden garanciát, ami a termék származó helyzetének, valamint a szabadkereskedelmi megállapodásokban megfogalmazott egyéb szabályok teljesítésének igazolásához szükséges. A könyvelés szerinti elkülönítési engedély megszerzése nem jelenti egyben az elfogadott exportőri engedély megszerzését. 2.2.2.1. Könyvelés szerinti elkülönítés engedélyezésének feltételei: — vámszempontból megbízható, — belföldi székhelyű termelő tevékenységet folytat, — nyilatkozat arra nézve, hogy a termékek származására vonatkozó igazolási kötelezettségének minden esetben maradéktalanul eleget tesz, — a gyártó főkönyvelőjének vagy pénzügyi vezetőjének nyilatkozata, hogy kettős könyvelést vezet és a készletnyilvántartásánál a FIFO elvet alkalmazza, továbbá, hogy a könyvelésben a származó és nem-származó anyagokat elkülönítve tartja nyilván, — nyilatkozat a módszer alkalmazásának szükségességéről a fizikai elkülönítés költségei miatt, vagy mert a fizikai elkülönítés nem lehetséges, — nem áll csődeljárás alatt, — a készletnyilvántartásnak tartalmaznia kell a könyvelésben szereplő származó és nem-származó anyagokat egyaránt. A készletnyilvántartásban szereplő egyenleget csökkenteni kell minden késztermék előállításakor, tekintet nélkül arra, hogy a termék kedvezményes származó helyzete igazolásra kerül-e, — amennyiben a termékek a kedvezményes származás igazolása nélkül kerülnek kiszállításra, a nem-származó anyagok készlet nyilvántartásában szereplő egyenleg csak olyan mértékben csökkenthető, amelyet az egyenleg lehe- 2001/140. szám tővé tesz. Amennyiben ez nem lehetséges, a származó anyagok készlet nyilvántartásában szereplő egyenlegét kell csökkenteni. 2.2.2.2. Könyvelés szerinti elkülönítés engedélyezéséhez benyújtandó okmányok: — egyéni vállalkozói igazolvány másolata, három hónapnál nem régebbi cégkivonat vagy cégmásolat, — adóbejelentkezési lap másolata, — a tv. 1. § 23. pontjában meghatározott igazolások arra vonatkozóan, hogy vámszempontból megbízható, — külkereskedelmi szerződés, levelezés, ami igazolja, hogy a jövőben is rendszeresen fog exportálni szabadkereskedelmi megállapodás keretében, — nyilatkozat arról, hogy nem áll csődeljárás alatt, — a kérelemben fel kell tüntetni az exportálandó termékek kereskedelmi megnevezését, vámtarifaszámát, cikkszámát és a termék előállítási helyének pontos címét, — az exportálandó termékek származásának igazolására szolgáló dokumentáció, valamint a származó jelleg részletes kidolgozása, — a beszerzésre kerülő és készletezett származó és nem-származó anyagok egyértelmű megkülönböztetését lehetővé tevő módszer leírása, — nyilatkozat, hogy nem igazolja több termék származó helyzetét, mint amennyit fizikai elkülönítés esetén igazolna. 2.2.2.3. A könyvviteli rendszerrel szemben támasztott követelmények: — legyen lehetőség a származó és nem-származó anyagok mennyiségének egyértelmű elkülönítésére, — feltüntetésre kerüljenek a készletezés időpontjai, illetve amennyiben szükséges, az említett anyagok értéke, — kimutathatóak legyenek az alábbi mennyiségek:

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes